Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: egyéni vállalkozók adatai személyes adatoknak minõsülnek-e vagy sem. A METRO Kereskedelmi Kft. ugyanis azt kifogásolta, hogy a Vám- és Pénzügyõrség a 2003. évi CXXVII. törvény 106. § (7) bekezdése alapján felszólította a céget,
Paragraph Index: 136

egyéni vállalkozók adatai személyes adatoknak minõsülnek-e vagy sem. A METRO Kereskedelmi Kft. ugyanis azt kifogásolta, hogy a Vám- és Pénzügyõrség a 2003. évi CXXVII. törvény 106. § (7) bekezdése alapján felszólította a céget, hogy adják át a Vám- és Pénzügyõrségnek jogi személyek, illetve jogi személyiség nélküli gazdasági társaságok – többek között egyéni vállalkozók – adatait ellenõrzés céljából. A METRO álláspontja szerint az egyéni vállalkozók adatai személyes adatoknak minõsülhetnek. Az Avtv. 1/A. § (1) bekezdése alapján a törvény rendelkezései kizárólag természetes személyek adatait érintõ adatkezelésekre vonatkoznak. Az egyéni vállalkozó azonban a szóban forgó helyzetben nem tekinthetõ természetes személynek, hiszen épp az teszi lehetõvé számára, hogy a METRO ügyfelévé váljon, hogy „kvázi” cégként viselkedik, illetve a gazdasági életben való részvétel is azáltal válik lehetõvé a számára, hogy a jog bizonyos szempontból cégnek tekinti. Természetesen elõfordulhat, hogy természetes személyként védett adatai (pl. lakcím, telefonszám stb.) megegyeznek az egyéni vállalkozóként is használt adataival – így pl. a lakcíme egyben a székhelye is –, ilyen esetekben azonban ezekre az adatokra már – „céges” minõségükben – nem terjedhet ki a személyes adatok védelméhez fûzõdõ jog. Mindezek alapján tehát az egyéni vállalkozók adatai nem tekinthetõk személyes adatoknak, így kezelésükre, illetve továbbításukra nem vonatkoznak az Avtv. rendelkezései. (1028/A/2006) Állami adóhatóság A beadványok jelentõs része egyrészt azzal volt kapcsolatos, hogy az állami adóhatóságnak mely adatokat kell átadni, milyen információkat kérhet különféle eljárásai során, másrészt pedig arra vonatkozott, hogy az adóhatóság mely adatokat tehet megismerhetõvé mások számára az adózási információk közül. Egy ilyen ügyben a biztos megállapította, hogy nem sért személyiségi jogokat az ellenõrzött személy az adóellenõrzés folyamán abban az esetben, ha a rokoni, baráti, üzleti partneri kölcsönadóinak nevét, adatait hozzájárulásuk nélkül az adóhatóság rendelkezésére bocsátja. (791/A/2006.) Az elõzõ évhez hasonlóan 2006-ban is több szempontból változtak a pénzügyi, adózási jogszabályok, ami természetesen kihatással volt az Adó- és Pénzügyi Ellenõrzési Hivatal tevékenységére az adatszolgáltatások, adattovábbítások, adatgyûjtések és az adatok felhasználása tekintetében. Az adatkezelést is érintõ jogszabályok megalkotása során azonban a biztos nem minden esetben tudta érvényesíteni az adatvédelmi szempontokat, ugyanis gyakran elõfordult, 2007/67/II. szám hogy e jogszabálytervezeteket – az Avtv.-ben foglaltakkal ellentétben – nem küldték meg részére véleményezésre, vagy a megküldött tervezetek esetében az egyeztetés, véleménykérés csak formális volt. Az elmúlt évek adózási tárgyú törvénymódosításait áttekintve megállapítható, hogy a hatóságok közti adatszolgáltatásra, adatátadásra vonatkozó szabályok változásai rendszerint az információs önrendelkezési jog újabb és újabb korlátozásával, egyre több személyes adat hatóságok általi kezelésével járnak. A közteherviselés és az állami bevételek biztosításának fontosságát elismerve némi aggodalomra ad okot ez a tendencia. Különösen a jelentõs változásokkal, kiterjedt adatkezeléssel járó törvényjavaslatok elõterjesztése során kellene nagyobb hangsúlyt fektetni a tervezett változtatások szükségességének, indokainak bemutatására, ugyanis csak az alapjogi korlátozás alkotmányos követelményeinek megfelelõ adatkezelési szabályok fogadhatóak el. Aggasztó az a tendencia és jogalkotási módszer, mely szerint a hatóságok közti adatszolgáltatásra, adatátadásra felhatalmazást adó törvényi rendelkezések minden nagyobb módosító törvénycsomag kapcsán megváltoznak úgy, hogy kiegészülnek egy-egy átadandó adatfajtával, továbbá az adatátadásban részt vevõ adatkezelõ szervvel, hatósággal, de az adattovábbítások köre, mértéke bõvítésének indokoltsága nincs megfelelõen alátámasztva. A jogszabályok az adóhatóság feladatává tették meghatározott adózási, társadalombiztosítási információk összegyûjtését és azok egy részének továbbítását más szervek részére. Elfogadható, ha az adóhatóság a többszörös adatszolgáltatás adminisztratív terheit csökkentendõ olyan adatokat is összegyûjt, rögzít és továbbít, amelyeket azután más állami szervek fognak nyilvántartásba venni és felhasználni. Az azonban ellentétes az osztott információs rendszerek alkotmányos követelményével, ha az adóhatóság a mások számára összegyûjtött adatokat saját nyilvántartásában készletezi, felhasználja. A jogi szabályozás változása kapcsán több beadványban is problémaként merült fel, hogy az adóhatóság és már szervek közti adatátadások, adatszolgáltatások és az adatnyilvántartás során mely azonosító kódok és hogyan használhatóak. Az adózási nyilvántartások azonosító kódja az adóazonosító jel, más szervek ezt csak korlátozottan, meghatározott esetekben ismerhetik meg, illetve kezelhetik – az adóhatóság pedig a társadalombiztosítási azonosító jelet nem használhatja. Az Országos Egészségbiztosítási Pénztár és a magánnyugdíjpénztárak adatkezelésére vonatkozóan is hangsúlyozta az adatvédelmi biztos, hogy nem fogadható el e szervek nyilvántartásainak az adóazonosító jel alkalmazásával való létrehozása, és az adóhatósággal való adatkommunikáció során kapcsolati kód képzésére és alkalmazására kell törekedni. A következõ évre tervezett vizsgálat részletesebben áttekinti e témát. (1526/K/2006, 1730/K/2006) A társadalombiztosítási szervek adatkezelése A 2006. évben a korábbiakhoz képest kevesebb beadvány érkezett a társadalombiztosítási szervek adatkezelését illetõen. A 2006-os év egyik legjelentõsebb problémája a háziorvosok tételes betegforgalmi jelentésének, illetve a BNO-kód (Betegségek Nemzetközi Osztályozása) vényeken való feltüntetésének kötelezõvé tétele volt. A kérdés részletes kifejtését az egészségügyi adatkezelésekrõl szóló fejezet tartalmazza. Országos Egészségbiztosítási Pénztár Az Országos Egészségbiztosítási Pénztárral (továbbiakban: OEP) való együttmûködés hagyományosan jónak mondható, az egészségbiztosító és az adatvédelmi biztos többször is konzultált egymással. Az OEP egyik megkeresésében az állami adóhatóság és az egészségbiztosító közötti kommunikáció körébe tartozó kérdésben kérte az adatvédelmi biztos állásfoglalását. Ennek lényege, hogy az OEP adóazonosító jelen, kapcsolati kód alkalmazása nélkül létrehozhat-e egy külön személyi nyilvántartást. Az adatvédelmi biztos válaszában megállapította, hogy a 2007. január 1-jétõl hatályos törvényi rendelkezések és az adatvédelem osztott nyilvántartási elvének figyelembevételével az OEP jogszerûen megismerheti a biztosítottak adóazonosítóját, de a megismerést követõen a kapcsolati kód alkalmazása elkerülhetetlen és kötelezõ. (1526/K/2006) Az állásfoglalás teljes terjedelmében a honlapon megtalálható. Az adatvédelmi biztos átfogó vizsgálatot folytatott le a közgyógyellátás rendszerének adatvédelmi vonatkozásaival kapcsolatban. A biztos a korábbi véleményét továbbra is fenntartotta. Eszerint a Megyei Egészségbiztosítási Pénztár (továbbiakban: MEP) számára nem szükséges a közgyógyellátásra való jogosultságot megállapító határozat teljes tartalmának megismerése, ugyanis a határozatban foglalt adatok – beleértve a jövedelmi adatokat is – kezelése a MEP tevékenységéhez nem szükségesek. Kifogásolta továbbá, hogy a szociális hatáskört gyakorló jegyzõ tudomást szerez a háziorvosi igazolásban szereplõ egészségügyi adatokról, noha azok ismerete a feladatai ellátásához nem szükséges. (1010/H/2006) Nyugdíjigazgatás Az állami nyugdíjbiztosító adatkezelését kifogásoló beadványok száma a korábbi évekhez képest viszonylag alacsony volt. 2007/67/II. szám Egy panaszos kifogásolta, hogy a Nyugdíjfolyósító Igazgatóság a nyugdíj összegérõl szóló értesítést általános postai levélküldeményként küldte meg a részére.

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes